NBA:n varaustilaisuus 2015

NBA:n vuoden 2015 varaustilaisuus järjestettiin 25. kesäkuuta 2015 Barclays Centerissä New Yorkissa. Tilaisuuden ensimmäinen varaus oli Dominikaanista tasavaltaa edustava, vain vuoden yliopistossa pelannut Karl-Anthony Towns, josta tuli maansa ensimmäinen NBA:n ykkösvaraus. Kentuckyn yliopiston keväällä Final Fouriin selviytyneestä joukkueesta varattiin yhteensä kuusi pelaajaa.

Kärkipään varauksiin odotettiin yliopistotaustaisista pelaajista etenkin Karl-Anthony Townsia, Jahlil Okaforia ja D’Angelo Russellia. Kansainvälisestä pelaajajoukosta ainakin latvialainen Kristaps Porziņģis ja kongolaislähtöinen Emmanuel Mudiay kuuluivat ennakolta kärkipään varauksiin. Heidät kaikki varattiinkin ensimmäisten seitsemän pelaajan joukossa.

Suomalaispelaaja Joonas Cavén oli edellisvuoden ilmoittautumisensa ja vetäytymisensä johdosta automaattisesti mukana vuoden 2015 varaustilaisuudessa, mutta hänen varaamisensa oli epätodennäköistä. Toisena suomalaispelaajana 2010-luvulla varsinaisesti ehdolla ollutta Cavénia ei varattu.

Draft-arvonnan voitti Minnesota Timberwolves, joka oli kauden 2014–2015 runkosarjan huonoin joukkue. Edellisen kerran runkosarjan huonoin joukkue voitti arvonnan vuonna 2004. Timberwolvesilla oli 25 prosentin mahdollisuus saada ensimmäinen varausvuoro.

Tulokset

Varauspäivän siirrot 

Seuraavat vuonna 2015 varattuja pelaajia koskeneet siirrot tehtiin varaustilaisuuspäivänä.

 New York Knicksin, Atlanta Hawksin ja Washington Wizardsin keskinäinen kauppa:
 Atlanta sai Tim Hardaway jr.:n New Yorkilta
 Atlanta sai kaksi tulevaisuuden toisen kierroksen varausvuoroa Washingtonilta
 New York sai Jerian Grantin (19.) varausoikeuden Washingtonilta
 Washington sai Kelly Oubre Jr.:n (15.) varausoikeuden Atlantalta
 Brooklyn Netsin ja Portland Trail Blazersin välinen kauppa:
 Brooklyn sai Steve Blaken ja Rondae Hollis-Jeffersonin (23.) varausoikeuden Portlandilta
 Portland sai Mason Plumleen ja Pat Connaughtonin (41.) varausoikeuden Brooklyniltä
 Cleveland Cavaliersin ja Minnesota Timberwolvesin välinen kauppa:
 Cleveland sai Cedi Osmanin (31.) varausoikeuden, Rakeem Christmasin (36.) varausoikeuden ja vuoden 2019 toisen kierroksen varausvuoron Minnesotalta
 Minnesota sai Tyus Jonesin (24.) varausoikeuden Clevelandilta
 Brooklyn Netsin ja Charlotte Hornetsin välinen kauppa:
 Brooklyn sai Juan Pablo Vaulet'n (39.) varausoikeuden Charlottelta
 Charlotte sai vuoden 2018 toisen kierroksen varausvuoron, vuoden 2019 toisen kierroksen varausvuoron ja käteiskorvauksen Brooklyniltä
 Memphis Grizzliesin ja Phoenix Sunsin välinen kauppa:
 Memphis sai Andrew Harrisonin (44.) varausoikeuden
 Phoenix sai Jon Leuerin
 Milwaukee Bucksin ja Toronto Raptorsin välinen kauppa:
 Milwaukee sai Greivis Vásquezin
 Toronto sai Norman Powellin (46.) varausoikeuden ja vuoden 2017 ensimmäisen kierroksen suojatun varausvuoron
 Portland Trail Blazersin ja Utah Jazzin välinen kauppa:
 Portland sai Dani Díezin (54.) varausoikeuden
 Utah sai käteiskorvauksen
 Los Angeles Clippersin ja New Orleans Pelicansin välinen kauppa:
 Clippers sai Branden Dawsonin (56.) varausoikeuden 
 New Orleans sai käteiskorvauksen

Lähteet 
 2015 Draft Board nba.com 
 2015 Draft Trade Tracker nba.com

Viitteet

Aiheesta muualla 
NBA:n viralliset kotisivut 

Vuoden 2015 koripallo
NBA:n varaustilaisuus